དེ་ནས་རང་ལོ་ཉི་ཤུའི་སྟོད་ཙམ་དུ་སླེབས་སྐབས་སུ་སྤྱི་ལོ༧༩༨ལོའི་རྒྱ་བོད་གཡུལ་འཁྲུག་ཆེན་མོའི༼༤༽འགོ་དངོས་སུ་བརྩམས་ཤིང་།བོད་ཁམས་སྤྱི་ནས་བློན་ཆེན་སྟག་སྒྲ་ཀླུ་གོང་སོགས་དྲག་གྲས་རྣམས་དམག་དཔོན་ལ་འདེམས་བསྐོ་གནང་དུས་སུ་དཔོན་སྟག་ཉ་བཟང་ཡང་དེའི་ཁོངས་སུ་ཚུད་དེ་དམག་འཐབ་ལ་ཞུགས་ཡོད།ཁོང་གིས་དཔའ་ངར་ཞུམ་མེད་སྒོ་ནས་རྒྱ་བོད་བྱེ་མའི་ཐོག་ཏུ་རྒྱའི་དམག་རྣམས་བཏུལ་བ་༼༥༽དང་རྒྱ་བོད་ས་མཚམས་བསྲུང་བའི་༼༦༽ལས་ལ་འབད་སྟབས་རིན་པོ་ཆེ་གཡུའི་གཡུང་དྲུང་གི་གོ་ཐོབ་༼༧༽དང་སྟོང་སྡེ་ཡི་བྲན་ཁྱིམ་སོགས་ཀྱང་བྱ་དགར་བསྩལ་ཡོད།